TTAโต้ขาดทุน ยันกำไรตลอด6ปี
บริษัทโทรีเซนไทย เอเยนต์ซีส์&nbsp; ยืนยัน&nbsp; บริษัทมีกำไรสุทธิรวม25,804 ล้านบาท ปัดขาดทุน
31 พ.ค. 2554

บริษัทโทรีเซนไทย เอเยนต์ซีส์  ยืนยัน  บริษัทมีกำไรสุทธิรวม25,804 ล้านบาท ปัดขาดทุน
บริษัทโทรีเซนไทย เอเยนต์ซีส์ (TTA)ปฎิเสธข่าวเรื่องบริษัทฯ มีผลประกอบการขาดทุนจำนวน 15,000 ล้านบาท ในช่วง 6 ปีที่ผ่านมา โดยยืนยันว่ามีกำไรสุทธิมาโดยตลอด รวม25,804 ล้านบาท
"บริษัทไม่ต้องการให้เกิดความสับสนแก่นักลงทุน ขอชี้แจงข้อเท็จจริงว่าในช่วง 6 ปีที่ผ่านมาตั้งแต่รอบระยะเวลาบัญชีสิ้นสุด กันยายน 2548 จนถึงรอบระยะเวลาบัญชีสิ้นสุด กันยายน 2553บริษัทฯ มีผลกำไรรวม 25,804 ล้านบาท"
ในปี 2548 บริษัทฯมีกำไรสุทธิ  5,948 ล้านบาท, ปี 2549  มีกำไรสุทธิ 3,502 ล้านบาท, ปี 2550   มีกำไรสุทธิ 4,968 ล้านบาท , ในปี 2551  มีกำไรสุทธิ 8,776 ล้านบาท, ปี 2552 มีกำไรสุทธิ  1,814 ล้านบาท และ ปี 2553  มีกำไรสุทธิ 796 ล้านบาท